अशोक अपनी प्रजा में अत्यधिक लोकप्रिय था। वह प्रजा को पुत्रवत समझकर उसका लालन-पालन करता था। जनता का सुख-दुःख जानने के लिए वह स्वयं रात्रि में वेश बदलकर भ्रमण किया करता था। प्रजा भी अशोक की सभी नीतियों का आदर के साथ पालन करती थी। अशोक ने अपनी प्रजा की भौतिक और नैतिक दोनों प्रकार की उन्नति की। अशोक ने धर्म प्रचार के लिए नैतिक उपदेशों को प्रजा तक पहुँचाने के लिए शिलालेखों को माध्यम बनाया और सभी महत्वपूर्ण स्थानों पर उन्हें स्थापित किया। इसी के अन्तर्गत अशोक ने अनेकों स्तूपों की स्थापना की। वाराणसी के निकट सारनाथ में उनके द्वारा निर्मित स्तूप के अवशेष आज भी देखे जा सकते हैं।